OpenLLM-France/wikimedia huggingface dataset:
# Eviota latifasciata

Eviota latifasciata és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 1,5 cm de longitud total.

## Distribució geogràfica

Es troba des de l'Illa Christmas i Austràlia Occidental fins a Tonga i les Illes Ryukyu.

## Referències

* ↑ Jenkins O. P. 1903. Report on collections of fishes made in the Hawaiian Islands, with descriptions of new species. Bull. U. S. Fish Comm. v. 22 [1902]. 415-511.
* ↑ BioLib (anglès)
* 1 2 FishBase (anglès)
* ↑ Myers, R.F. 1991. Micronesian reef fishes. Second Ed. Coral Graphics, Barrigada, Guam. 298 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Lachner, E. A. & Karnella, S. J. 1980. Fishes of the Indo-Pacific genus Eviota with descriptions of eight new species (Teleostei: Gobiidae). Smithsonian Contributions to Zoology Núm. 315: i-iii + 1-127.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Conjunt de cases Mateu Tort Codorniu

El Conjunt de cases Mateu Tort Codorniu és una obra de Capellades (Anoia) protegida com a Bé Cultural d'Interès Local.

## Descripció

Conjunt de cases entre mitgeres, alineades al carrer i amb pati a darrere. Es tracta d'un grup seriat de cases unifamiliars representatives de l'arquitectura popular, construïdes a dues altures i amb obertures de proporció vertical. La casa número 11 conserva la porta vidriera de fusta.
Els paraments de les façanes estan arrebossats i pintats de diferents colors (blanc, ocre, rosat) i recolzats en sòcol.

## Història

El procés d'urbanització d'aquesta zona es relaciona amb Mateu Tort, qui va adquirir diferents cases i solars entre els segles xviii i xix. A principis del XX, concretament al 1914, les façanes patiren diverses reformes.

## Referències

* 1 2 3 «Conjunt de cases Mateu Tort Codorniu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2018].
# Sirén (Crimea)

* No s'ha de confondre amb Siren.
Sirén (en (ucraïnès): Сирень) és un poble (un possiólok) de la República Autònoma de Crimea a Ucraïna, que el 2014 tenia 128 habitants. Pertany al districte de Bakhtxissarai.

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
# Sirótino

Sirótino - Сиротино (rus) - és un khútor del krai de Krasnodar, a Rússia. Es troba prop de la frontera amb l'óblast de Rostov, a la vora del riu Sirótinnaia, afluent del Kugo-Ieia, a 25 km al nord-est de Krilóvskaia i a 185 km al nord-est de Krasnodar, la capital.
Pertany al municipi de Kugoiéiskaia.
# Consell General de la Guaiana Francesa

El Consell General de la Guaiana Francesa és l'assemblea deliberant executiva que li correspondria a la regió d'ultramar de la Guaiana Francesa com a departament francès. La seva seu es troba a Caiena. Des de 2004, el president és Alain Tien-Liong (MDES).

## Composició des de les eleccions de 2008
### President

* Alain Tien-Liong (MDES), cantó de Caiena-Sud-Oest

### Vice-presidents

* Fabien Canavy (MDES), 1r vicepresident, cantó de Caiena-Sud
* Alex Alexandre (PSG), 2n vicepresident, cantó de Caiena-Sud-Est
* Albéric Benth (App. PSG), 3r vicepresident, cantó de Mana, adjunt a l'alcalde de Mana
* René-Amédé Gustave (divers gauche), 4t vicepresident, cantó de Saint-Georges-de-l'Oyapock
* Patrice Clet (divers), 5è vicepresident, cantó de Sinnamary

### Consellers generals

Esquerra :
* Antoine Karam (PSG), cantó de Caiena-Nord-Est, president del Consell Regional de la Guaiana Francesa
* Hubert Contout (Walwari/PRG), cantó de Caiena-Centre
* Joseph Ho-Ten-You (divers gauche), cantó de Rémire-Montjoly
Divers :
* Athys Jair (divers), cantó de Caiena-Nord-Oest
* Christian Porthos, (divers), cantó de Montsinéry-Tonnegrande
Dreta :
* Serge Adelson (divers droite), cantó de Macouria
* Pierre Désert (divers droite), cantó d'Approuague-Kaw
* Jocelyn Agelas (divers droite), cantó de Maripasoula, adjunt a l'alcalde de Maripasoula
* Daniel Mangal (divers Droite), cantó d'Iracoubo, alcalde d'Iracoubo
* Marie-Thérèse Morel (UMP), cantó de Saint-Laurent-du-Maroni
* Juliana Rimane (UMP), cantó de Kourou, conseller municipal de Kourou
* Jean-Pierre Roumillac (UMP), cantó de Matoury, alcalde de Matoury
* Claude Polony (UMP), cantó de Roura
| Partit | Sigla | Electes |
| Majoria (11 escons) |||
| Independentistes | MDES | 2 |
| Partit Socialista Guaianès | PSG | 3 |
| Walwari/Partit Radical d'Esquerra | WAL | 1 |
| Divers gauche | DVG | 2 |
| Divers | DIV | 3 |
| Oposició (8 escons) |||
| Unió pel Moviment Popular | UMP | 4 |
| Divers droite | DVD | 4 |
| president del consell general |||
| Alain Tien-Liong (MDES) |||

## Vegeu també

* cantons de la Guaiana Francesa
* Llista dels presidents dels Consells Generals de França
# Consell General de la Viena

El Consell General de la Viena és l'assemblea deliberant executiva del departament francès de la Viena, a la regió de Poitou-Charentes.
La seu es troba a Poitiers i des de 2008 el president és Claude Bertaud (UMP).

## Presidents del consell

* René Monory (1977-2004)
* Alain Fouché (2004-2008)
* Claude Bertaud (2008-)

## Composició

El març de 2011 el Consell General de Viena era constituït per 38 elegits pels 38 cantons de la Viena.
| Partit | Sigles | Electes |
| Oposició (17 escons) |||
| Partit Socialista | PS | 16 |
| Partit Comunista Francès | PCF | 1 |
| Majoria (21 escons) |||
| Unió pel Moviment Popular | UMP | 6 |
| Divers Droite | DVD | 14 |
| Nou Centre | NC | 1 |
| President del Consell General |||
| Claude Bertaud (UMP) |||

## Vegeu també

* Consell Regional de Poitou-Charentes
* Llista dels presidents dels Consells Generals de França

## Enllaços externs

* Web oficial del Consell General de Viena Arxivat 2016-08-09 a Wayback Machine.
# Sonowal Kachari Autonomous Council

Sonowal Kachari Autonomous Council és una entitat autònoma d'Assam creada pel grup sonowal de l'ètnia kachari.
El 4 de març del 2005 es va acordar crear el consell Autònom. La llei es va adoptar el 6 d'abril del 2005.

## Referències

* ↑ «Autonomous Councils». directorwptbc.assam.gov.in. Department of Welfare of Plain Tribes & Backward Classes, Government Of Assam.
# Sonpur

«Sonpur o Sonepur» té aquests significats:
* Sonpur (estat tributari), estat tributari protegit a les Províncies Centrals fins al 1905 i a Bengala (Índia)
* Sonpur (ciutat), ciutat i municipi d'Orissa, capital del districte de Sonpur
* Sonpur (zamindari), estat tributari protegit al districte de Chhindwara a les Províncies Centrals (Índia)
# Steindachnerina dobula

Steindachnerina dobula és una espècie de peix d'aigua dolça de la família dels curimàtids i de l'ordre dels caraciformes. Els adults poden assolir 16,3 cm de llargària total i tene entre 33 i 35 de vèrtebres. Viu en zones de clima tropical entre 20 °C - 28 °C de temperatura a la conca del riu Amazones a Sud-amèrica.

## Referències

* ↑ «Steindachnerina dobula». Catalogue of Life. (anglès) (anglès)
* ↑ Günther, Albert «LVI.— Diagnoses of some new freshwater fishes from Surinam and Brazil, in the collection of the British Museum» (en anglès). Annals and Magazine of Natural History, 1, 6, 01-06-1868, pàg. 475–481. DOI: 10.1080/00222936808695733. ISSN: 0374-5481.
* 1 2 Torres, Armi G.; Reyes, Rodolfo B. «Steindachnerina dobula (Günther, 1868)» (en anglès). FishBase.

## Bibliografia

* Vari, Richard P. «Systematics of the neotropical characiform genus Steindachnerina Fowler (Pisces: Ostariophysi)» (en anglès). Smithsonian Contributions to Zoology, 507, 1991, pàg. 1–118. DOI: 10.5479/si.00810282.507.
# Estació de la Ribera

Mapa Metro Línia 2 :
Mapa Metro Línies 9 i 10 :
La Ribera, anomenada en el projecte constructiu Eixample Nord o Centre Direccional és una estació en construcció de la línia 9 del metro de Barcelona. Els trens de la L2 i la L9 serviran aquesta estació del Tram 1 (Aeroport - Parc Logístic).
Hauria hagut de servir el futur Eixample Nord del Prat de Llobregat i al centre comercial Carrefour. Aquest barri de 3.500 habitatges es va planificar durant la bombolla immobiliària però el 2016 no n'hi havia ni un de construït.
Es preveia obrir l'estació el 2007. Hi ha hagut contratemps i finalment el març 2011 es va decidir ajornar l'obertura d'aquesta i quatre estacions més. Aleshores s'estimava que la línia cap l'aeroport es posaria en servei l'any 2016, però sense concretar quan s'obriria aquesta estació, que depèn del desenvolupament –o no– del nou barri.
Metro de Barcelona :
| Procedència/Destinació | < | > | Procedència/Destinació |
| Aeroport T1 | El Prat Estació | Les Moreres | Badalona Pompeu Fabra |
| Aeroport T1 | El Prat Estació | Les Moreres | Zona Universitària |
| Font recorregut: PDI 2009-2018. |||||

## Referències

* ↑ «L9». gencat.cat. Generalitat de Catalunya. [Consulta: 1r juny 2011].
* ↑ PDI 2009-2018, pàg. 157
* ↑ Ferrer, Josep «La Ribera, l’estació ‘fantasma’ enmig d’un solar». Ara, 12-02-2016.
* ↑ Acin, Albert «L9 i L10: El metro que mai no acaba d'arribar». El Nacional, 01-02-2024.
* ↑ Borrell, Anna «Metro. Línia 9». Anuari territorial de Catalunya 2005. Institut d'Estudis Catalans, pàg. 230 [Consulta: 3 juny 2011].
* ↑ «Metro. Línia 9». territori.scot.cat. Institut d'Estudis Catalans, 12-03-2011. Arxivat de l'original el 2016-02-05. [Consulta: 1r juny 2011].
* ↑ «Territori i Sostenibilitat presenta els pressupostos de 2011 amb l'objectiu de reactivar l'economia». Generalitat de Catalunya, 03-06-2011. [Consulta: 3 juny 2011].
* ↑ Solanas, Berta; Calero, Cori «Els macroprojectes urbanístics que amenacen els pocs espais verds del Baix Llobregat». TV3 Notícies, 12-05-2022.
* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 19 de setembre 2010. [Consulta: 21 setembre 2010].

## Notes

* ↑ Diferenciació del nom futur oficial i del projecte constructiu en el plànol Estat L9 i L4 del 5 de juliol de 2011 de GISA.

## Vegeu també

* Xarxa ferroviària de Catalunya
# Contra tot risc

Contra tot risc (títol original: Against All Odds), estrenada l'any 1984, és una pel·lícula dirigida per Taylor Hackford el guió de la qual va ser escrit per Eric Hughes. La pel·lícula explica la història d'un jugador de futbol americà despatxat i contractat per un amic per trobar la seva companya desapareguda que no és altra que la filla de la propietària de l'equip de futbol en el qual jugava. Quan troba aquesta noia, s'enamora… Ha estat doblada al català.

## Argument

Terry Brogan acaba de ser despatxat de l'equip de futbol dirigit per la riquíssima Mrs Wyler. Jake Wise, un vell conegut, li encarrega de trobar la traça de Jessie, la filla de Mrs Wyler, desapareguda després d'una forta disputa. Troba la jove hereva a Mèxic i és el començament d'un gran amor. L'entrenador de l'equip, per ordre de Wise, marxa a buscar-los i els sorprèn en el seu amagatall.

## Repartiment

* Jeff Bridges: Terry Brogan
* Rachel Ward: Jessie Wyler
* James Woods: Jake Wise
* Richard Widmark: Ben Caxton
* Saul Rubinek: Steve Kirsch
* Alex Karras: Hank Sully
* Swoosie Kurtz: Edie
* Dorian Harewood: Tommy
* Pat Corley: Ed Phillips
* Bill McKinney: L'entrenador mental
* Jane Greer: la Sra. Wyler
* Kid Creole: Ell mateix

## Banda original

La banda original de la pel·lícula està formada de diverses cançons interpretades per diferents artistes i de la música original composta per Larry Carlton i Michel Colombier. La cançó Against All Odds (Take a Look at Me Now) interpretada per Phil Collins té un important èxit internacional, classificant-se al capdavant del Billboard Hot 100 als Estats Units. Permet a Phil Collins d'assolir el 1985 el Grammy Award del millor cantant pop i de ser nominat pel Grammy Award de la cançó de l'any, mentre que el album de la banda original obté igualment una nominació en la seva categoria.

### Llista dels títols

* Against All Odds (Take a Look at Me Now), interpretat per Phil Collins - 3:23 (Phil Collins)
* Violet and Blue, interpretat per Stevie Nicks - 5:03 (Stevie Nicks)
* Walk Through the Fire, interpretat per Peter Gabriel - 3:59 (Peter Gabriel)
* Balcony, interpretat per Big Country - 3:56 (Stuart Adamson)
* Making a Big Mistake, interpretat per Mike Rutherford - 3:45 (Mike Rutherford)
* My Male Curiosity, interpretat per Kid Creole and the Coconuts - 4:39 (August Darnell)
* The Search (Main Title Theme), interpretat per Larry Carlton & Michel Colombier - 3:33 (Michel Colombier)
* El Solitario, interpretat per Larry Carlton & Michel Colombier - 2:35 (Michel Colombier)
* Rock and Roll Jaguar, interpretat per Larry Carlton & Michel Colombier - 2:17 (Michel Colombier)
* For Love Alone, interpretat per Larry Carlton - 3:00 (Larry Carlton)
* The Race, interpretat per Larry Carlton - 2:36 (Larry Carlton)
* Murder of ha Friend, interpretat per Larry Carlton & Michel Colombier - 6:11(Michel Colombier)

## Referències

* ↑ esadir.cat. Contra tot risc. esadir.cat.
* ↑ «Against All Odds». The New York Times.
* ↑ (anglès)Grammy Awards 1985
# Somier

Un somier (del francès, sommier) és un suport flexible sobre el que es col·loca el matalàs. Consisteix en un bastidor metàl·lic o fet en fusta on s'encaixen transversalment una sèrie de làmines generalment de faig o, en la seva versió més econòmica, de pollancre. També es fabriquen somiers amb làmines de fibra de vidre encara que estan poc estesos. Els somiers que es col·loquen als llits de matrimoni es troben vertebrats amb una travessera central que fa de reforçament per les làmines.
La fermesa d'un somier dependrà del nombre i amplada de les làmines de què disposi. Així mateix, pot oferir sistemes de regulació de la fermesa per adaptar-se al diferent pes dels usuaris. L'adequació s'aconsegueix agrupant o alliberant un determinat nombre de làmines mitjançant el desplaçament d'uns tensors.
Les làmines poden adaptar-se a la forma del cos si utilitzen càpsules basculants. En aquest cas, les càpsules no realitzen una unió rígida sinó que pivoten vertical i horitzontalment en funció de la pressió que suporten.

## Somier articulat

Un somier articulat té la part superior i, de vegades, inferior mòbil de manera que es pot ajustar a diferents posicions.
Per les persones amb determinats tipus de problemes d'esquena, el dormir en un llit ajustable que es pugui col·locar amb una lleu inclinació (de 30º a 45°, por exemple) pot ser còmode, amb el tronc situat més amunt que les extremitats inferiors i una certa ajuda sota dels genolls per a doblegar-los en un angle lleu. La combinació del pendent superior del cos i l'ajut del genolls, pot servir per alleugerar una mica la tensió de la part posterior més baixa.
El somier articulat no permet matalassos de molles ni permet combinar-se amb matalassos de làtex o d'escuma de poliuretà.
Encara que aquest son més populars als hospitals i a altres instal·lacions mèdiques, els llits articulats s'estan fent servir extensivament en llars per proporcionar l'ajut per a dormir en diverses posicions.

## Referències

* ↑ Institut d'Estudis Catalans http://dlc.iec.cat/results.asp?txtEntrada=somier&operEntrada=0
* ↑ Somiers a somicat.com
* ↑ Nelles, Barbara «New features rev up steel frames & support systems». BedTimes Magazine, 01-02-2012 [Consulta: 11 febrer 2014].

## Vegeu també

* Flex
# Sit emmascarat

El sit emmascarat (Emberiza personata) és una espècie d'ocell de la família dels emberízids (Emberizidae).
Es troba a Sakhalin, les illes Kurils i el Japó.
Antigament es considerava una subespècie de l'Emberiza spodocephala, però ara es tracta com una espècie separada en funció de les diferències morfològiques i genètiques. L'espècie és monotípica: no es reconeix cap subespècie.

## Referències

* ↑ «Sit emmascarat». Cercaterm. TERMCAT, Centre de Terminologia. Rev. 18/05/2023(català)
* ↑ Päckert, M; Sun, Y.-H.; Strutzenberger, P.; Valchuk, O.; Tietze, T.; Martens, J. «Phylogenetic relationships of endemic bunting species (Aves, Passeriformes, Emberizidae, Emberiza koslowi) from the eastern Qinghai-Tibet Plateau» (PDF) (en anglès). 65 (1) p. 35–150. Vertebrate Zoology, 2015. [Consulta: 18 maig 2023].
* ↑ Gill, Frank; Donsker, David. «Buntings – IOC World Bird List v13.1g» (en anglès americà), 2023. [Consulta: 25 març 2023].
# Conferència europea de les administracions de correus i telecomunicacions

La Conferència Europea d'Administracions de Correus i Telecomunicacions (CEPT) va ser creada el 1959 a la ciutat de Montreux a Suïssa, com una organització per millorar els serveis postals i telefònics.
Els dinou membres fundadors eren els monopolis estatals encarregats dels correus i les telecomunicacions, des d'aleshores substituïts per administracions més independents. La CEPT està oberta a totes les administracions europees de correus i telecomunicacions dels països membres de la Unió Postal Universal (UPU) o de la Unió Internacional de Telecomunicacions (ITU).
Des que el 17 març de 2022 en acord amb els estatuts, Rússia i Belarús van ser suspesos, 46 estats europeus n'estan membres.
El 1988 va crear al seu si l'Institut Europeu de Normes de Telecomunicacions (ETSI).

## Referències

* ↑ «Conference of European Postal and Telecommunications (C.E.P.T.)» (en anglès). The Postal Museum, 19-09-1960. [Consulta: 2 gener 2023].
* ↑ Mateu Martínez, Rosa (ed.). «Conferència Europea d'Administracions de Correus i Telecomunicacions». A: Diccionari de telecomunicacions. (en català, anglès, castellà). Barcelona: Enciclopèdia Catalana, 2007. ISBN 978-84-412-1459-0.
* ↑ «Suspension of the Russian Federation and Belarus from CEPT Membership». The CEPT Presidency, 17-03-2022. [Consulta: 2 gener 2023].
* ↑ «CEPT Members, units and admission year» (en anglès). CEPT, 04-07-2022. [Consulta: 2 gener 2023].
* ↑ JoBS. «Institut Europeu d’Estandardització de les Telecomunicacions». Gran Enciclopèdia Catalana. Grup Enciclopèdia. [Consulta: 2 gener 2023].
# Conferències Pugwash de Ciència i Afers Mundials

Es coneix com a Conferències Pugwash de Ciència i Afers Mundials, o simplement Conferència de Pugwash, a cadascuna de les conferències internacionals sobre ciència i assumptes mundials convocades a suggeriment d'una sèrie de científics, filòsofs i humanistes, entre els quals es trobaven Albert Einstein, Frédéric Joliot-Curie i Bertrand Russell. El 1995 li fou concedit el Premi Nobel de la Pau juntament amb Joseph Rotblat.

## Origen

La primera d'elles va tenir lloc al juliol de 1957 a la residència particular del filantrop nord-americà Cyrus Eaton al poble de Pugwash, Nova Escòcia, Canadà, d'on reben el seu nom genèric. Posteriorment s'han anat celebrant en gran varietat de països diferents.
Vint-i-dos científics van prendre part en la primera conferència:
* 7 dels Estats Units d'Amèrica: David F. Cavers, Paul Doty, Hermann J. Muller, Eugene Rabinowitch, Walter Selove, Leó Szilárd i Victor F. Weisskopf
* 3 de l'URSS: Aleksandr Kuzin, Dmitri Skobeltzin i Aleksandr Toptxiev
* 3 del Japó: Iwao Ogawa, Shinichiro Tomonaga i Hideki Yukawa
* 2 del Regne Unit: Cecil Frank Powell i Joseph Rotblat
* 2 del Canadà: George Brock Chisholm i John S. Foster
* i 1 d'Austràlia: Mark L. E. Oliphant; Àustria: Hans Thirring; Xina: Chou Pei-Yuan; França: Antoine M. B. Lacassagne i Polònia; Marian Danysz.
Les conferències Pugwash tenen com fi la discussió d'assumptes tals com el desarmament i la responsabilitat social del científic en temes com el creixement demogràfic, la deterioració mediambiental i el desenvolupament econòmic. En el seu moment, aquestes conferències van tenir un paper molt important en el desenvolupament i signatura dels tractats de no proliferació d'armes nuclears.
L'organització Pugwash, establerta a Londres, es dedica actualment a convocar aquestes conferències.

## Premi Nobel de la Pau

El 1995, 50 anys després del bombardeig de Nagasaki i Hiroshima i 40 anys després de la signatura del Manifest Russell-Einstein, les Conferències Pugwash i Joseph Rotblat van ser guardonats amb el Premi Nobel de la Pau, segons el Comité Nobel noruec, pels seus esforços en la disminució del paper jugat per les armes nuclears en la política internacional i, a llarg termini, per eliminar dites armes.
El comité esperava que la concessió d'aquest premi animés els líders mundials a intensificar els seus esforços per eliminar del món les armes nuclears.

## Enllaços externs

* (anglès) Pàgina Oficial de les Conferències Pugwash de Ciència i Afers Mundials Arxivat 2014-04-19 a Wayback Machine.
* «Conferències Pugwash de Ciència i Afers Mundials» (en anglès). The Nobel Prize. The Nobel Foundation.
# Eudynamys melanorhynchus

Eudynamys melanorhynchus és una espècie d'ocell de la família dels cucúlids (Cuculidae) que habita selva, boscos, conreus i ciutats de Sulawesi.

## Referències

* ↑ IUCN «Eudynamys orientalis» (en anglès). The IUCN Red List of Threatened Species. BirdLife International, 01-10-2016. DOI: 10.2305/iucn.uk.2016-3.rlts.t61432919a95168223.en.
# Steinsdalsfossen

Steinsdalsfossen (també anomenada Øvsthusfossen o Øfsthusfossen) és una cascada situada al poble de Steine, al municipi de Kvam, al comtat de Hordaland, Noruega. La cascada està localitzada aproximadament a 2 quilòmetres a l'oest del la ciutat de Norheimsund, la qual es troba al llarg del fiord de Hardanger.
La cascada és un dels llocs turístics més visitats a Noruega. Des de l'aparcament, un camí va cap a la cascada, a la part alta d'un turó, i darrere és per on els visitants poden caminar per "darrere" de la cascada. La cascada fa 46 metres d'altura, amb una caiguda principal de 20 metres, i el seu volum augmenta amb la fosa de la neu entre el maig i el juny. Steinsdalsfossen és part del riu Fosselva, que prové de l'aigua del llac Myklavatnet, localitzat a 814 metres per sobre del nivell del mar.

## Història

La cascada es va formar el 1699. L'Emperador Guillem II d'Alemanya va visitar Steinsdalsfossen cada estiu (excepte 2 anys) des de 1889 fins a l'inici de la Primera Guerra Mundial, el 1914.
A l'Expo 2000 (a Hannover, Alemanya) Noruega va estar representada amb una instal·lació en la qual hi havia una rèplica de 15 metres de la Steinsdalsfossen.

## Referències

* 1 2 «Fosselva – Store norske leksikon». Store norske leksikon.
* ↑ «Steinsdalsfossen - Top Waterfalls in the World - World Top Top» (en anglès). World Top Top.
* ↑ Natur Historisk Vegbok (2004) pàgina 488, també 'Ættarbok for Kvam.'

## Enllaços externs

* Una visita a Steinsdalsfossen